ตำแหน่งร้าน: ร้านอยู่ติดถนนพหลโยธิน บริเวณตรงข้ามกองพันทหารราบที่ 2 กรมทหารราบที่ 11 เลยธนาคารอาคารสงเคราะห์มานิดนึง จอดรถหน้าร้านหรือซอยข้างๆ

อาหาร: อาหารเวียดนาม อาหารอีสาน
-> แหนมเนือง ให้แป้งเยอะห่อได้พอดีกับหมูโดยไม่ต้องขอเพิ่ม ผักเคียงตามเสต็บ แตงกวา  มะม่วง กล้วยดิบ พริก และเส้นขนมจีน น้ำจิ้มให้ความรู้สึกนวลมากไปหน่อยน่าจะเพราะถั่วเยอะ อยากให้รสเด่นกว่านี้อีกหน่อย แต่ก็อร่อยดีครับ
-> คอหมูย่าง หั่นมาชิ้นโตดูน่ากิน หมูติดมันเฉพาะขอบๆย่างเกรียมแค่ขอบ ย่าวมามันๆหน่อยเอาทิชชู่ซับมัน จิ้มแจ่วกินกับข้าวเหนียวอร่อยเลย
-> ปากหม้อหมู แป้งนุ่ม ใส่หมูสับกับเครื่องเทศ วางหมูยอนึ่งด้านบน โรยกระเทียมเจียว จิ้มน้ำจิ้มอร่อยใช้ได้
-> ไข่เจียวหมูสับ หากต้องการรสชาติเบสิคๆ จิ้มซอสพริกกินกับข้าวเหนียวก็โอเค
-> ส้มตำผลไม้ ผลไม้สด เผ็ดกำลังดี ออกเปรี้ยวหวาน ใส่ปูม้า(เสียอย่างเป็นปูม้าดอง)สาวๆน่าจะชอบ
-> ของหวาน ไอศครีมมหาชัย อร่อยดีเครื่องเยอะ

บรรยากาศร้าน:  มีทั้งห้องแอร์ชั้น 1 และ 2 และโซนด้านนอก โต๊ะเยอะ ไม่ร้อน มีพัดลมหลายจุด แต่ที่จอดรถน้อย⭐️⭐️⭐️

บริการ: อาหารไว เสริฟ์เร็ว เด็กเสริฟ์เยอะ⭐️⭐️⭐️
อาหาร: อร่อย หลากหลาย⭐️⭐️⭐️⭐️
ราคา: ปานกลาง⭐️⭐️⭐️